b'\n_START_ARTICLE_\nJean-Philippe Lamoureux\n_START_SECTION_\nHokejska kariera\n_START_PARAGRAPH_\nLamoureux je kariero za\xc4\x8del pri klubu Lincoln Stars v mladinski ligi USHL, kjer je branil tri sezone. Med letoma 2004 in 2008 je branil za univerzitetno mo\xc5\xa1tvo Univerze Severna Dakota, ki jo je zapustil kot drugi najuspe\xc5\xa1nej\xc5\xa1i vratar vseh \xc4\x8dasov s prejetega 2,14 gola na tekmo, 92,0\xc2\xa0% ubranjenih strelov in desetimi shutouti._NEWLINE_Profesionalno kariero je za\xc4\x8del v sezoni 2008/09 pri klubu Alaska Aces v ligi ECHL, kjer je bil progla\xc5\xa1en za vratarja lige, postavil pa je tudi rekord lige z osmimi shutouti. Klubu je s tem pomagal do uvrstitve v finale za Kelly Cup, kjer pa jih je v sedmih tekmah premagal klub South Carolina Stingrays. 30. julija 2009 je podpisal enoletno pogodbo z NHL klubom Buffalo Sabres, zaigral pa je v ligi AHL pri podru\xc5\xbeni\xc4\x8dnem klubu Portland Pirates. Klub pogodbe ni obnovil in v sezoni 20110/11 je Lamoureux igral za kluba Abbotsford Heat, podru\xc5\xbeni\xc4\x8dno ekipo Calgary Flamesov, v ligi AHL in Utah Grizzlies v ligi ECHL._NEWLINE_23. junija 2011 je podpisal pogodbo s klubom HDD Tilia Olimpija za igranje v ligi EBEL in slovenski ligi. Hitro se je uveljavil kot eden najbolj\xc5\xa1ih vratarjev lige EBEL, saj je vseskozi pri vrhu lestvice vratarjev po odstotku ubranjenih strelov.\n_START_SECTION_\nDru\xc5\xbeina\n_START_PARAGRAPH_\nJean-Philippe Lamoureux je najstarej\xc5\xa1i izmed \xc5\xa1estih bratov in sester, ki vsi igrajo hokej na profesionalni ravni. Jacques v ligi ECH, Pierre-Paul v ligi WHL, Mario pri univerzitetnem mo\xc5\xa1tvu Univerze Severna Dakota, sestri dvoj\xc4\x8dici Jocelyne in Monique pa sta z ameri\xc5\xa1ko \xc5\xbeensko reprezentanco osvojili zlato medaljo na hokejskem turnirju Zimskih olimpijskih igrah 2010.'